ZIP
ZIP formateke dosyayê ya arşîvkirinê ye ku daneyan bê ku melûmatê wunda bike piçûk dike. Formata ZIPê gelek algorîtmên piçûkkirinê qebûl dike, lê DEFLATE ya ku herî gelek tê şuxilandin e. Ev format bi rastî di sala 1989an de hate çêkirim û cara pêşî di PKZIPa PKWARE, Inc.ê de hate bicihkirin, ji bo ko bikeve dewsa formata berê ya piçûkkirinê ya ARCê ya Thom Henderson. Dûvre forma ZIPê ji xeynî PKZIPê ve ji gelek program û aletên din hate piştgirtin. Microsoft ji sala 1998an ve bi pêveka "Plus! 98" ya ji bo Windows 98ê ve di versiyonên Microsoft Windowsê de pişta ZIPê digire (di bin navê "folderên piçûkkirî" de). Piştgiriya di Windowsê bixwe de ji sala 2000 de di Windows ME de hate lêzêdekirin. Apple ji Mac OS X 10.3 ve pişta ZIPê digire. Di bêhtirê sîstemên xebitandinê (operating system) ên serbest de piştevaniya ZIPê heye.